एन्जल्स हार्टलाई बास्केटबल उपाधि
एन्जल्स हार्टले प्रथम सेब अन्तरविद्यालय जुनियर ब्वाइज बास्केटबल प्रतियोगिताको उपाधि जितेको छ । आयोजक सेबको कोर्टमा सम्पन्न फाइनलमा एन्जल्स हार्टले किङडम हिमालयनलाई ३८–२८ स्कोरले पराजित गर्‍यो । एन्जल्स हार्टका रुपेश पौडेलले २१ स्कोर गरे ।
काठमाडौँ — एन्जल्स हार्टले प्रथम सेब अन्तरविद्यालय जुनियर ब्वाइज बास्केटबल प्रतियोगिताको उपाधि जितेको छ । आयोजक सेबको कोर्टमा सम्पन्न फाइनलमा एन्जल्स हार्टले किङडम हिमालयनलाई ३८–२८ स्कोरले पराजित गर्‍यो । एन्जल्स हार्टका रुपेश पौडेलले २१ स्कोर गरे ।पहिलो क्वाटरमा ८–२ को अग्रता लिएको एन्जल्स हार्ट दोस्रो क्वाटरमा ७–९ ले पछि पर्‍यो । तेस्रो र चौथो क्वाटर क्रमशः ८–६, १५–११ ले आफ्नो पक्षमा पार्दै एन्जल्स हार्टले उपाधि जित्यो ।एन्जल्स हार्टका अदित पुन मगर मोस्ट भ्यालुएबल प्लेयर घोषित भए । सेबका सुजन घले उत्कृष्ट थ्री प्वाइन्टर चुनिए । उनले सातपटक थ्री प्वाइन्ट प्रहार गरे । प्रतियोगिताभर ६५ स्कोर गरेका किङडमका जिग्मे लामा सर्वाधिक स्कोरकर्ता बने । श्री सत्यसाई अनुशासित टिम बन्यो ।विजेतालाई नेपाल बास्केटबल संघका महासचिव नरेन्द्र थापा, सेबका निर्देशक युवराज थापा, संस्थापक मधुमाया थापा र प्रिन्सिपल मौनी थापाले पुरस्कृत गरे । 